CELEX: 32006D0057
Language: ro
Date: 2006-01-30 00:00:00
Title: Decizia Consiliului din 30 ianuarie 2006 privind principiile, prioritățile și condițiile cuprinse în Parteneriatul european cu Fosta Republică Iugoslavă a Macedoniei și de abrogare a Deciziei 2004/518/CE

Anunţ juridic important

|

32006D0057

Jurnalul Oficial L 035 , 07/02/2006 p. 0057 - 0072 Jurnalul Oficial L 270 , 29/09/2006 p. 0117 - 0132

		20060130Decizia Consiliuluidin 30 ianuarie 2006privind principiile, prioritățile și condițiile cuprinse în Parteneriatul european cu Fosta Republică Iugoslavă a Macedoniei și de abrogare a Deciziei 2004/518/CE(2006/57/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare și asociere [1], în special articolul 2,având în vedere propunerea Comisiei,întrucât:(1) Consiliul European de la Salonic din 19 și 20 iunie 2003 a aprobat introducerea parteneriatelor europene ca mijloc de materializare a perspectivei europene a țărilor din Balcanii de Vest în cadrul procesului de stabilizare și asociere.(2) Regulamentul (CE) nr. 533/2004 prevede la articolul 2 că trebuie stabilite de către Consiliu principiile, prioritățile și condițiile ce urmează să fie incluse în parteneriatele europene, precum și orice modificări ulterioare.(3) La 14 iunie 2004, Consiliul adoptă un prim parteneriat european cu Fosta Republică Iugoslavă a Macedoniei [2]. Acest parteneriat ar trebui actualizat pentru a identifica noile priorități pentru activități ulterioare, pe baza constatărilor din avizul privind cererea de aderare a Fostei Republici Iugoslave a Macedoniei la Uniunea Europeană.(4) Regulamentul (CE) nr. 533/2004 prevede că se asigură continuarea parteneriatelor europene prin mecanismele stabilite în cadrul procesului de stabilizare și asociere.(5) În scopul pregătirii unei mai bune integrări în Uniunea Europeană, Fosta Republică Iugoslavă a Macedoniei ar trebui să elaboreze un plan care să cuprindă un calendar și măsuri concrete de abordare a priorităților prezentului parteneriat european.(6) Prin urmare, Decizia 2004/518/CE ar trebui abrogată,DECIDE:Articolul 1În conformitate cu articolul 1 din Regulamentul (CE) nr. 533/2004, principiile, prioritățile și condițiile prevăzute de Parteneriatul european cu Fosta Republica Iugoslavă a Macedoniei sunt enunțate în anexa la prezenta decizie, care face parte integrantă din aceasta.Articolul 2Punerea în aplicare a parteneriatului european se monitorizează prin mecanismele stabilite în temeiul procesului de stabilizare și asociere, în special rapoartele de monitorizare anuale prezentate de către Comisie.Articolul 3Decizia 2004/518/CE se abrogă.Articolul 4Prezenta decizie intră în vigoare în a treia zi de la data publicării în Jurnalul Oficial al Uniunii Europene.Adoptată la Bruxelles, 30 ianuarie 2006.Pentru ConsiliuPreședinteleU. Plassnik[1] JO L 86, 24.3.2004, p. 1.[2] Decizia 2004/518/CE a Consiliului din 14 iunie 2004 privind principiile, prioritățile și condițiile cuprinse în Parteneriatul european cu Fosta Republică Iugoslavă a Macedoniei (JO L 222, 23.6.2004, p. 20).--------------------------------------------------20060130ANEXĂFOSTA REPUBLICĂ IUGOSLAVĂ A MACEDONIEI: PARTENERIATUL EUROPEAN DIN 20051. INTRODUCEREConsiliul European de la Salonic a aprobat introducerea parteneriatelor europene ca mijloc de materializare a perspectivei europene a țărilor din Balcanii de Vest în cadrul procesului de stabilizare și asociere.Primul parteneriat cu Fosta Republică Iugoslavă a Macedoniei a fost adoptat de către Consiliu la 14 iunie 2004. Primul parteneriat ar trebui actualizat pe baza avizului Comisiei privind cererea de aderare a Fostei Republici Iugoslave a Macedoniei la Uniunea Europeană. Cel de-al doilea parteneriat european identifică noi priorități de acțiune.Prioritățile noi sunt adaptate nevoilor specifice și stadiului de pregătire a țării și vor fi actualizate corespunzător. Parteneriatul european prevede, de asemenea, orientări privind asistența financiară ce urmează să fie acordată țării.Fosta Republică Iugoslavă a Macedoniei trebuie să adopte un plan care să conțină un calendar și măsuri concrete pentru abordarea priorităților parteneriatului european.2. PRINCIPIIProcesul de stabilizare și asociere rămâne cadrul pentru parcursul european al țărilor din Balcanii de Vest până la aderarea viitoare a acestora.Principalele priorități identificate pentru Fosta Republică Iugoslavă a Macedoniei se referă la capacitatea acestei țări de a îndeplini criteriile stabilite de Consiliul European de la Copenhaga din 1993 și condițiile stabilite pentru procesul de stabilizare și asociere, în special condițiile definite de Consiliu în concluziile sale din 29 aprilie 1997 și 21 și 22 iunie 1999, în conținutul declarației finale a reuniunii la nivel înalt de la Zagreb din 24 noiembrie 2000 și al agendei de la Salonic.3. PRIORITĂȚIPrioritățile enumerate în prezentul parteneriat european au fost selectate pe baza estimării că Fosta Republică Iugoslavă a Macedoniei le poate realiza sau poate face progrese semnificative în acest sens în următorii ani. Se face o distincție între prioritățile pe termen scurt, care ar trebui să fie aduse la îndeplinire în decursul unui an sau doi, și prioritățile pe termen mediu, care ar trebui să fie aduse la îndeplinire în decursul a trei-patru ani. Prioritățile privesc atât la legislația, cât și punerea în aplicare a acesteia.Ținând seama de costurile substanțiale pe care le implică aplicarea acquis-ului și de complexitatea cerințelor Uniunii Europene în anumite domenii, prezentul parteneriat nu include în acest stadiu toate sarcinile importante. Parteneriatele viitoare vor include alte priorități în funcție de progresul înregistrat de țară.La începutul secțiunii 3.1 au fost identificate și grupate prioritățile de bază dintre cele pe termen scurt. Ordinea prezentării acestor priorități de bază nu constituie o clasificare în funcție de importanță.3.1. PRIORITĂȚI PE TERMEN SCURTPriorități esențiale- Aplicarea, în vederea următoarelor alegeri, a recomandărilor privind procesul electoral formulate de Oficiului OSCE pentru instituții democratice și drepturile omului.- Adoptarea actului cu putere de lege privind poliția.- Adoptarea modificărilor constituționale necesare pentru aplicarea reformei sistemului judiciar, în conformitate cu recomandările Comisiei de la Veneția. Adoptarea și aplicarea ulterioară a măsurilor necesare pentru consolidarea independenței judecătorilor (în special prin reforma consiliului judiciar și a sistemului de selecție a acestui consiliu), consolidarea sistemului de formare a judecătorilor și a procurorilor, îmbunătățirea gestionării volumului de lucru al judecătorilor și reducerea numărului de cazuri nesoluționate.- Simplificarea procedurilor de înregistrare și autorizare a societăților, prin introducerea, inter alia, a ghișeului unic pentru înregistrarea societăților.- Asigurarea aplicării corespunzătoare a angajamentelor asumate în cadrul Acordului de stabilizare și asociere, în special în domeniul comunicațiilor electronice și al vămii.Criterii politiceDemocrația și statul de drept- Consolidarea statului de drept în întregul teritoriu, în special prin aplicarea la timp a reformelor instituțiilor de aplicare a legii.Alegeri- Rezolvarea deficiențelor identificate în cadrul procesului electoral și asigurarea unui proces liber și echitabil pentru următoarele alegeri parlamentare.- Urmărirea în justiție a fraudelor și a neregulilor.Administrația publică- Aplicarea deplină a actului cu putere de lege privind funcționarii publici. Depolitizarea recrutării și a promovării funcționarilor publici și a altor agenți ai serviciului public și introducerea unui sistem de promovare bazat pe merite.- Îmbunătățirea transparenței administrative.- Adoptarea și aplicarea unui act cu putere de lege privind accesul publicului la informații.- Asigurarea aplicării eficiente a Codului deontologic al funcționarilor publici.- Asigurarea cooperării corespunzătoare a tuturor organismelor de stat cu ombudsmanul și îmbunătățirea respectării recomandărilor sale.- Înființarea unor administrații locale transparente și responsabile și instituirea controalelor și a auditurilor interne pentru gestionarea fondurilor descentralizate.Sistem judiciar- Asigurarea unei aplicări în termen a strategiei și a planului de acțiune privind reforma sistemului judiciar în vederea consolidării independenței acestuia, îmbunătățirea eficienței instanțelor judecătorești și consolidarea capacității globale a sistemului judiciar.- Îmbunătățirea executării pedepselor în cauzele civile și aplicarea unui sistem eficient de comunicare a citațiilor.Politica anticorupție- Aplicarea deplină a recomandărilor Grupului de state de combatere a corupției (GRECO).- Îmbunătățirea transparenței deciziilor publice și a gestionării activelor statului (inclusiv terenurile aflate în proprietatea statului, concesiuni și achiziții publice).- Aplicarea recomandărilor făcute de către Comisia de Stat pentru Prevenirea Corupției și îmbunătățirea în continuare a coordonării și a cooperării între instituțiile de aplicare a legii.- Revizuirea drepturilor discreționare ale anumitor funcționari și adoptarea unor norme clare privind conflictele de interese.- Asigurarea aplicării legislației adoptate privind finanțarea partidelor politice și controlul bunurilor funcționarilor și impunerea unor sancțiuni eficiente în caz de nerespectare.- Studierea dimensiunii fenomenului de corupție în domeniile cheie ale vieții publice în vederea aplicării măsurilor eficiente de prevenire și depistare.- Creșterea capacității anchetatorilor de poliție și a procurorilor de a soluționa cauze de corupție. Asigurarea coordonării corespunzătoare între Comisia de Stat pentru Prevenirea Corupției și procurorul general.Acordul-cadru de la Ohrid- Asigurarea aplicării eficiente a cadrului legislativ adoptat în conformitate cu Acordul cadru de la Ohrid în vederea, inter alia, a promovării unui climat de încredere interetnică.- Finalizarea cadrului legislativ necesar pentru aplicarea procesului de descentralizare și asigurarea faptului că municipalitățile dispun de mijloace necesare pentru aplicarea noilor competențe.- Adoptarea și inițierea aplicării unui plan strategic pe termen mediu pentru reprezentarea echitabilă a minorităților în administrația publică (inclusiv în sistemul judiciar) și întreprinderile publice.Drepturile omului și protecția minorităților- Respectarea deplină a Convenției europene a drepturilor omului, a Convenției europene pentru prevenirea torturii și a tratamentului sau pedepselor inumane sau degradante și a altor convenții internaționale relevante.- Consolidarea cooperării dintre Ministerul de Interne și ombudsman.- Adoptarea legii privind interceptarea comunicațiilor.- Aplicarea deplină a normelor privind deontologia, controlul intern și standardele profesionale în toate instituțiile de aplicare a legii, în sistemul judiciar și administrațiile închisorilor.- Promovarea conștientizării în rândul personalului de poliție, al judecătorilor, al procurorilor și al altor instituții de aplicare a legii cu privire la obligațiile lor din punctul de vedere al drepturilor omului și asigurarea respectării acestora în conformitate cu cerințele internaționale.- Asigurarea aplicării depline a principiului constituțional de separare a comunităților și a grupurilor religioase de stat și revizuirea cadrului juridic al acestor comunități și grupuri religioase.- Aplicarea noului act cu putere de lege privind radiodifuziunea pentru a garanta independența organismelor de radiodifuziune și televiziune și calitatea serviciilor pe care le furnizează acestea.- Promovarea respectării și a protecției minorităților în conformitate cu Convenția europeană a drepturilor omului și cu principiile Convenției-cadru a Consiliului Europei pentru protecția minorităților naționale, în conformitate cu cele mai bune practici din statele membre ale Uniunii Europene.- Promovarea în continuare a accesului la educație pentru toate comunitățile etnice.Aspecte regionale și obligații internaționale- Asigurarea cooperării regionale și a relațiilor de bună vecinătate în special prin intensificarea eforturilor de a găsi împreună cu Grecia o soluție negociată și reciproc acceptabilă cu privire la problema denumirii țării, în cadrul Rezoluțiilor 817/93 și 845/93 ale Consiliului de Securitate al Organizației Națiunilor Unite.- Încheierea și aplicarea acordurilor cu țările vecine, în special în ceea ce privește liberul schimb, cooperarea transfrontalieră, combaterea crimei organizate, a traficului și a contrabandei, gestionarea frontierelor, mediul, transporturile și energia.Criterii economice- Îmbunătățirea securității juridice pentru operatorii economici. Accelerarea procedurilor judiciare și clarificarea drepturilor de proprietate. Adoptarea măsurilor decisive de înregistrare a proprietăților funciare și a bunurilor imobile.- Consolidarea capacității statului de soluționare a litigiilor comerciale.- Asigurarea faptului că deciziile administrative se bazează pe norme transparente și că deciziile bazate pe puteri discreționare sunt supuse unei revizuiri administrative și judiciare eficiente.- Îmbunătățirea climatului general de afaceri, prin consolidarea, inter alia, a aplicării legislației în domenii precum auditul și contabilitatea. Îmbunătățirea capacității țării de a atrage investiții naționale și străine directe.- Reducerea duratei procedurilor de faliment, eliminarea întârzierilor acumulate în ceea ce privește procedurile de faliment și reducerea numărului de societăți care au dat faliment, însă nu au fost încă dizolvate.- Garantarea tratamentului egal pentru toți contribuabilii. Eliminarea fenomenului de tolerare a neîndeplinirii de către anumiți contribuabili a obligațiilor de plată a impozitelor și a contribuțiilor la asigurările sociale. Eliminarea întârzierilor la plata impozitelor și a contribuțiilor la asigurările sociale. Asigurarea unei urmăriri în justiție eficiente a persoanelor fizice și a societăților care participă la "piramida" evaziunii fiscale.- Finalizarea liberalizării pieței, în special continuarea procesului de privatizare și liberalizarea industriilor de rețea.- Rezolvarea problemei șomajului și sprijinirea creării de locuri de muncă. Asigurarea aplicării rapide a noii legi privind relațiile de muncă și a reformei Agenției pentru Ocuparea Forței de Muncă. Demararea unor eforturi noi pentru promovarea creării de locuri de muncă, în special pentru femei și tineri.- Consolidarea normelor prudențiale și de supraveghere în sectorul bancar al asigurărilor.- Continuarea alinierii cadrului juridic al sectorului financiar și asigurarea unei aplicări rapide pentru a asigura mai ales recuperarea rapidă în ceea ce privește îndeplinirea standardelor și a practicilor internaționale.- Îmbunătățirea în continuare a gestionării finanțelor publice, în special aplicarea descentralizării fiscale și continuarea creării unei structuri salariale mai flexibile pentru funcționarii publici.Capacitatea de asumare a obligațiilor ce rezultă din aderareLibera circulație a mărfurilor- Finalizarea restructurării cadrului instituțional existent pentru a asigura separarea funcțiilor de reglementare, omologare, standardizare și certificare a produselor.- Accelerarea ritmului de adoptare a standardelor europene.- Adoptarea legislației privind desemnarea și notificarea organismelor de evaluare a conformității și instituirea unei infrastructuri funcționale de evaluare a conformității.- Adoptarea unui nou act cu putere de lege privind securitatea produselor.- Dezvoltarea unei structuri de supraveghere a pieței impuse de acquis-ul privind libera circulație a mărfurilor.- Continuarea activității de transpunere a directivelor din cadrul vechii abordării, a celor din cadrul noii abordări și a celor din cadrul abordării globale.Libera circulație a capitalurilor- Consolidarea în continuare a cadrului de combatere a spălării banilor, în special prin creșterea gradului de conștientizare în rândul instituțiilor de raportare și prin stabilirea unui bilanț credibil de aplicare a normelor de către instituțiile relevante. Aplicarea strategiei naționale împotriva spălării banilor și a finanțării terorismului.Achiziții publice- Alinierea legislației privind achizițiile publice la acquis, în special în sectorul serviciilor de utilitate generală.- Asigurarea unui sistem de recurs eficient, în special pentru părțile care au acces la acest sistem, prin prelungirea termenului introducere a unui recurs.- Creșterea conștientizării în sectorul public a normelor de achiziții publice în vederea unei mai bune respectări a acestora.- Înființarea unui birou de achiziții publice și dotarea acestuia cu personal și echipamente suficiente, având în vedere, de asemenea, rolul său în depistarea activităților de corupție.Dreptul societăților comerciale- Continuarea reformelor privind procesul de înregistrare a societăților pentru a reduce procedurile complexe și de durată.- Asigurarea unei aplicări corespunzătoare a normelor de contabilitate și raportare financiară. Asigurarea aplicării standardelor internaționale de contabilitate.- Asigurarea funcționării comitetului pentru standarde de contabilitate.Dreptul proprietății intelectuale- Realizarea unui bilanț credibil în ceea ce privește protecția drepturilor de proprietate intelectuală și industrială. Asigurarea aplicării eficiente a amenzilor și a altor sancțiuni și a efectului descurajator al acestora. Alocarea, în acest scop, a resurselor corespunzătoare la nivelul instituțiilor de aplicare a legii, al instanțelor judecătorești și al procuraturii.Concurența- Stabilirea unui bilanț credibil privind aplicarea legislației antitrust și în domeniul controlului ajutoarelor de stat. Punerea la dispoziția Comisiei pentru protecția concurenței a unor mijloace eficiente de aplicare a legii și asigurarea independenței Comisiei pentru ajutoarele de stat, asigurând personalul și sediul corespunzător.- Stabilirea unui inventar complet și a unui sistem de raportare privind toate măsurile de ajutor în vigoare.- Alinierea în continuare a legislației la legislația Uniunii Europene în domeniul concurenței și la normele Uniunii Europene privind ajutoarele de stat.- Creșterea gradului de conștientizare în cadrul instituțiilor publice și a sectorului de afaceri.Servicii financiare- Consolidarea legislației și a cadrului de supraveghere, inclusiv aplicarea de sancțiuni pentru sectorul financiar, în special în ceea ce privește sectorul asigurărilor și piața valorilor mobiliare.- Înființarea unei autorități de supraveghere independente și dotate cu personal corespunzător pentru sectorul asigurărilor.Societatea informațională și mijloacele de informare în masă- Încetarea încălcării Acordului de stabilizare și de asociere prin adoptarea tuturor măsurilor necesare pentru îndeplinirea obligației de liberalizare a sectorului comunicațiilor electronice, inclusiv prin adoptarea întregii legislații secundare necesare și prin consolidarea în continuare a organismelor de reglementare.- Asigurarea unor măsuri de garantare a concurenței pentru principalii operatori de pe piață.- Asigurarea conformității legislației privind mijloacele de informare în masă cu recomandările formulate în mai 2005 de către grupul mixt de experți ai Consiliului Europei și ai Comisiei.- Asigurarea faptului că legislația privind calomnia reflectă standardele europene.- Consolidarea independenței și a capacității administrative a Consiliului pentru Mijloacele Electronice de Informare.Agricultură și dezvoltare rurală- Accelerarea înregistrării terenurilor agricole în cadastrul imobiliar.- Adoptarea legislației necesare și înființarea structurilor administrative potrivite pentru funcționarea instrumentelor Uniunii Europene în ceea ce privește dezvoltarea rurală, inclusiv pregătirea înființării unei agenții de plată pentru dezvoltarea rurală.Siguranța alimentelor, politica veterinară și fitosanitară- Continuarea alinierii legislației la acquis-ul în domeniul veterinar și fitosanitar.- Consolidarea capacității serviciului veterinar la nivel central și local de aplicare a unui sistem de control compatibil cu mecanismele Uniunii Europene, în special pentru controlul importurilor. Consolidarea gestionării și a formării inspectorilor.- Înființarea unui sistem de identificare și înregistrare a bovinelor și a altor specii relevante.- Alinierea în continuare a sistemelor de control sanitar al animalelor la cerințele instituționale și legislative ale Uniunii Europene, precum și a planurilor de urgență pentru bolile incluse în lista A.- Întocmirea unui program de modernizare a unităților agroalimentare în vederea îndeplinirii normelor Uniunii Europene.Politica în domeniul transporturilor- Continuarea alinierii la acquis-ul în domeniul transportului rutier, în special în ceea ce privește accesul la piață, transportul de mărfuri periculoase, acquis-ul în domeniul social și acquis-ul în domeniul fiscal.- În sectorul feroviar, instituirea unui organism de reglementare independent de gestionarul de infrastructură și întreprinderile feroviare. Înființarea unei autorități de siguranță responsabile cu emiterea certificatelor de siguranță. Alinierea legislației la normele Uniunii Europene privind transportul mărfurilor periculoase pe calea ferată.- În domeniul aviației, continuarea alinierii la normele de siguranță și la normele privind funcționarea pieței. Consolidarea capacității administrative a autorității de aviație civilă.- Încheierea unui acord privind spațiul aerian european comun însoțit de un protocol privind măsurile tranzitorii pentru aplicarea legislației Uniunii Europene în domeniul aviației.- Continuarea aplicării unui memorandum de înțelegere privind dezvoltarea rețelei de transport regional de bază în sud-estul Europei.Energie- Demararea alinierii la acquis a legislației privind piețele interne de energie electrică și gaz, eficiența energetică și sursele de energie regenerabile pentru a deschide treptat piața energiei electrice către concurență.- Consolidarea independenței Comisiei de reglementare a energiei.- Demararea aplicării Tratatului de instituire a Comunității Energiei.- Consolidarea capacității administrative în toate sectoarele energetice.Fiscalitate- Creșterea capacității administrative pentru aplicarea legislației fiscale și combaterea evaziunii fiscale.- Adoptarea urgentă a unor măsuri structurale pentru reforma politicii de control și îmbunătățirea capacității de control.- Elaborarea unei strategii de audit și a unor sisteme informatice corespunzătoare.- Modificarea regimului fiscal pentru produsele din tutun pentru a pune capăt discriminării existente între produsele interne și produsele importate.- Asumarea angajamentului de a respecta principiile incluse în Codul de conduită pentru fiscalitatea întreprinderilor și asigurarea conformității noilor măsuri fiscale cu aceste principii.Statistică- Consolidarea capacității biroului național de statistică pentru a permite efectuarea în termen a recensământului agricol și a recensământului întreprinderilor și pentru dezvoltarea continuă a contabilității naționale și a statisticii aferente. Consolidarea culegerii și a prelucrării statisticilor agricole în conformitate cu standardele și metodologia Uniunii Europene.- Modificarea legii privind statisticile naționale în vederea armonizării depline a acestora cu standardele Uniunii Europene și crearea unor condiții corespunzătoare pentru aplicarea acquis-ului în domeniul statistic.Politica întreprinderilor și politica industrială- Continuarea aplicării Cartei europene a întreprinderilor mici. Introducerea unui sistem de vouchere pentru serviciile de formare și de consultanță. Explorarea opțiunilor privind stimulentele fiscale pentru întreprinderile mici nou-înființate. Îmbunătățirea canalelor de reprezentare și protejare a IMM-urilor.- Introducerea evaluării sistematice a impactului noilor reglementări asupra întreprinderilor.- Asigurarea lansării fondului de garantare a împrumuturilor și gestionarea profesională și independentă a acestuia.- Asigurarea aplicării eficiente a legislației privind semnătura electronică.Politica regională și coordonarea instrumentelor structurale- Elaborarea unei strategii globale și coerente și a unui proiect de act cu putere de lege privind dezvoltarea regională.- Identificarea structurilor de parteneriat care asigură cooperarea strânsă între părțile interesate la nivel național și regional.Justiție, libertate și securitate- Adoptarea și aplicarea actului cu putere de lege privind supravegherea frontierelor, inclusiv dispoziții privind strategia de gestionare integrată a frontierelor și actului cu putere de lege privind cetățenii străini. Aplicarea planului de acțiune pentru gestionarea integrată a frontierelor. Întocmirea unor manuale după modelul manualului Schengen pentru a fi folosite la toate punctele de control al frontierelor.- Dezvoltarea bazelor de date principale pentru gestionarea frontierelor și asigurarea conectării acestora. Modernizarea echipamentelor necesare pentru analiza documentelor și supravegherea frontierelor. Introducerea unor documente de călătorie și de identitate de calitate. Asigurarea formării suplimentare a personalului transferat de la Ministerul Apărării pe baza unui program de formare multianual.- Continuarea aplicării planului de acțiune pentru reforma poliției. Furnizarea fondurilor și a formării corespunzătoare. Consolidarea coordonării și a cooperării atât între organismele de poliție, cât și între poliție și alte instituții de aplicare a legii.- Elaborarea și aplicarea unei strategii generale de resurse umane și formare pentru poliție. Modernizarea echipamentelor, în special în domeniile specializate de anchetă.- Continuarea aplicării unui set de măsuri concrete pentru combaterea criminalității organizate. Crearea unui sistem integrat de informații pentru a fi utilizat între agenții în combaterea criminalității organizate, inclusiv a traficului de persoane, arme și droguri.- Elaborarea unei strategii naționale referitoare la stupefiante în conformitate cu Strategia Uniunii Europene privind stupefiantele pentru 2005-2012 și crearea unei unități bine structurate și specializate în activități polițienești sub acoperire și asigurarea unei formări în acest domeniu. Asigurarea unor resurse corespunzătoare pentru protecția martorilor. Consolidarea capacității de anchetare a criminalității informatice.Mediu- Îmbunătățirea aplicării legislației și a monitorizării în domeniul mediului înconjurător.- Consolidarea Inspectoratului de Mediu și a altor organisme de aplicare a legii. Stabilirea unui bilanț credibil privind aplicarea legii. Asigurarea aplicării eficiente a amenzilor și a altor sancțiuni și a efectului descurajator al acestora.- Consolidarea capacității administrative la nivel național și local și demararea pregătirii planurilor strategice, inclusiv a strategiilor financiare.- Dezvoltarea unei strategii de investiții în domeniul mediului bazate pe estimarea costului alinierii.Uniune vamală- Alinierea nivelului general al taxelor de vămuire la acquis. Eliminarea redevenței speciale de 100 euro pentru fiecare cerere de alocare a contingentelor tarifare, întrucât aceasta contravine acquis-ului și încalcă dispozițiile Acordului de stabilizare și asociere.- Creșterea capacității administrative pentru aplicarea legislației vamale și combaterea criminalității transfrontaliere.- Întreprinderea tuturor demersurilor pentru aplicarea corespunzătoare a regulilor de origine.- Continuarea alinierii legislației și a procedurilor la acquis, în special în domeniul tranzitului, procedurilor simplificate și contingentelor tarifare.Relații externe- Pregătirea în vederea viitorului Acord regional de liber schimb în Europa de Sud-Est.Control financiar- Adoptarea și aplicarea unei legislații coerente pentru întregul domeniu al controlului intern, care să acopere toate aspectele relevante ale responsabilității manageriale, ale independenței auditului intern, ale armonizării centrale și ale prevenirii fraudelor.- Elaborarea unei strategii sau a unui document de referință pentru controlul intern al finanțelor publice ca bază pentru aplicarea priorităților pe termen mediu privind controlul intern al finanțelor publice.- Finalizarea înființării unităților de audit intern independente din punct de vedere funcțional în instituțiile centrale de stat și crearea acestor unități la nivel local. Consolidarea rolului de coordonare al Ministerului de Finanțe. Asigurarea personalului, a formării și a echipamentelor corespunzătoare.- Înființarea unei unități în cadrul Ministerului Finanțelor responsabile cu armonizarea gestiunii și a controlului financiar.- Dezvoltarea unor sisteme eficiente de gestionare, monitorizare, control și audit necesare pentru aplicarea programelor în cadrul instrumentelor de preaderare la Uniunea Europeană, în condițiile unei aplicări descentralizate.- Consolidarea independenței operaționale și financiare a Curții de Conturi și asigurarea utilizării constatărilor incluse în rapoarte.3.2. PRIORITĂȚI PE TERMEN MEDIUCriterii politiceDemocrație și stat de dreptAdministrație publică- Dezvoltarea în continuare a capacității administrației de a aplica Acordul de stabilizare și de asociere.- Promovarea în continuare a participării active a societății civile, inclusiv a partenerilor sociali, în procesele de luare a deciziilor.Sistem judiciar- Finalizarea aplicării strategiei și a planului de acțiune privind reforma judiciară. Asigurarea independenței și a eficienței sistemului judiciar.- Obținerea unor rezultate tangibile în îmbunătățirea funcționării sistemului judiciar și creșterea ratei de aplicare a sancțiunilor în cazurile civile.- Dezvoltarea în continuare a școlii de formare a judecătorilor și a procurorilor.- Dezvoltarea în continuare a capacității sistemului judiciar de a combate criminalitatea organizată și infracțiunile economice.- Dotarea instanțelor judecătorești cu echipamentele și mijloacele informatice corespunzătoare.Politica anticorupție- Aplicarea în continuare a strategiei de combatere a corupției și de intensificare a inițiativelor de creștere a gradului de conștientizare în rândul administrației și al publicului în general. Asigurarea aplicării eficiente a măsurilor și a legislației adoptate pentru combaterea corupției.- Elaborarea unei metodologii și a unui sistem de culegere și difuzare a informațiilor și de acces reciproc la bazele de date.Acordul-cadru de la Ohrid- Finalizarea procesului de descentralizare și aplicarea în continuare a strategiei privind reprezentarea echitabilă a minorităților în administrația publică și în întreprinderile de stat.Drepturile omului și protecția minorităților- Promovarea în continuare a respectării drepturilor omului prin instituții de aplicare a legii și în centre de detenție și penitenciare.Criterii economice- Îmbunătățirea în continuare a mediului de afaceri. În special, finalizarea înregistrării tuturor terenurilor și a proprietăților imobiliare, precum și consolidarea aferentă a sistemului de cadastru. Asigurarea aplicării drepturilor creditorilor într-un cadru juridic transparent. Îmbunătățirea în continuare a condițiilor pentru investitori.- Îmbunătățirea calității guvernării, menținând în același timp finanțe publice solide.- Adoptarea măsurilor pentru integrarea sectorului informal în economia formală, în special pentru a include pe deplin persoanele angajate în sistemul de asigurări sociale și eliminarea concurenței neloiale din partea societăților neînregistrate.- Promovarea schimbării structurale și a diversificării activităților economice în vederea unei exploatări mai bune a avantajelor comparative ale țării.- Continuarea integrării economice regionale. Modernizarea infrastructurii de transport și comunicații. Extinderea integrării comerciale a țării în regiune.- Diminuarea cotei relativ ridicate a cheltuielilor neproductive, crescând în același timp finanțarea pentru învățământ, infrastructură, cercetare și dezvoltare.- Modernizarea sistemului de învățământ. Alinierea calității sistemului de învățământ la standardele europene. Modernizarea programelor de studii secundare și universitare. Intensificarea eforturilor de a crea un sistem modern de învățământ și formare profesională.- Creșterea capacității administrative în ceea ce privește încasarea impozitelor și controlul cheltuielilor. Sporirea controlului intern și a standardelor de audit.Capacitatea de asumare a obligațiilor ce rezultă din aderareLibera circulație a mărfurilor- Accelerarea eforturilor de a deveni membru deplin al Comitetului European pentru Standardizare și al Comitetului European pentru Standardizare Electrotehnică, și al Institutului European de Standarde în Telecomunicații. Asigurarea unui nivel corespunzător de personal în cadrul Institutului pentru Standardizare.- Consolidarea capacității administrative necesare pentru supravegherea eficientă a pieței.- Introducerea clauzelor de recunoaștere reciprocă în legislație.Libera circulație a lucrătorilor- Dezvoltarea unei capacități administrative suficiente pentru a aplica regulile comunitare privind coordonarea sistemelor de asigurări sociale.Dreptul de stabilire și libertatea de a presta servicii- Adoptarea legislației pentru recunoașterea calificărilor profesionale străine și crearea structurilor și a procedurilor administrative în acest scop.- Adoptarea unei politici a serviciilor poștale pe baza directivelor privind serviciile poștale, inclusiv înființarea unei autorități naționale independente de reglementare în domeniul serviciilor poștale.Dreptul societăților comerciale- Asigurarea unor standarde ridicate în profesia de audit.Concurență- Îmbunătățirea în continuare a aplicării normelor în domeniul antitrust și al controlului ajutorului de stat.Societatea informațională și mijloacele de informare în masă- Transpunerea și aplicarea cadrului Uniunii Europene privind societatea informațională și mijloacele de informare în masă.- Adoptarea legislației privind comerțul electronic și serviciile cu acces condiționat.- Continuarea procesului de aliniere la Convenția europeană privind televiziunea transfrontalieră și la Directiva "Televiziune fără frontiere".- Consolidarea în continuare a capacității administrative a autorităților de reglementare.Agricultură și dezvoltare rurală- Elaborarea unei strategii generale privind dezvoltarea rurală.- Modernizarea capacității administrației agricole și finalizarea pregătirilor pentru aplicarea practică a mecanismelor de gestionare prevăzute de politica agricolă comună, în special sistemul integrat de gestiune și control și agenția de plată. Asigurarea unui sistem funcțional de identificare a parcelelor agricole.- Înființarea unui registru al plantațiilor viticole și asigurarea funcționării acestuia.Siguranța alimentelor, politica veterinară și fitosanitară- Alinierea în continuare a legislației la acquis în ceea ce privește encefalopatiile spongiforme transmisibile și subprodusele de origine animală, aplicarea și controlul aplicării acestuia, precum și instituirea sistemului necesar de recoltare și tratare.- Instituirea unei autorități fitosanitare dotate cu personal corespunzător și asigurarea unei capacități corespunzătoare de laborator pentru serviciile fitosanitare. Alinierea în continuare a legislației fitosanitare la acquis.Politica în domeniul transporturilor- Depunerea de eforturi în continuare în vederea alinierii depline la acquis în domeniul transportului rutier. Continuarea alinierii la acquis în sectorul feroviar (primul și al doilea pachet feroviar și interoperabilitate). Realizarea unei alinieri depline la legislația în domeniul transportului aerian. Asigurarea aplicării riguroase a legislației corespunzătoare.- Aplicarea în continuare a Memorandumului de înțelegere privind Rețeaua de transport regional de bază din Europa de Sud-Est.Energie- Aplicarea în continuare a cerințelor Tratatului de instituire a Comunității Energiei.- Depunerea de eforturi în vederea alinierii la acquis în domeniul energiei nucleare și consolidarea capacității administrative în acest sector.Fiscalitate- Alinierea deplină a legislației fiscale la acquis, inclusiv a legislației noi (de exemplu, Directiva privind energia).- Continuarea reformei administrației fiscale și asigurarea funcționării corespunzătoare a acesteia.- Continuarea pregătirilor pentru a asigura interconectivitatea cu sistemele informatice ale Uniunii Europene.- Îmbunătățirea transparenței și a schimbului de informații cu statele membre ale Uniunii Europene pentru a facilita aplicarea măsurilor de prevenire a evaziunii și a fraudei fiscale. În acest context, schimbul de informații cu statele membre ale Uniunii Europene ar putea să se bazeze pe modelul de Convenție al OCDE privind schimbul de informații în materie fiscală.Statistică- Definirea regiunilor statistice compatibile cu NUTS și lansarea întocmirii statisticilor regionale.- Crearea unui registru al fermelor pe baza recensământului agricol și acoperirea lacunelor rămase în domeniul statisticii agricole.- Dezvoltarea în continuare a statisticii macroeconomice și a statisticii sociale.- Elaborarea unor statistici fiabile privind întreprinderile pe baza registrului statistic al întreprinderilor și a recensământului întreprinderilor.Politica socială și ocuparea forței de muncă- Continuarea alinierii la legislația Uniunii Europene în domeniul igienei muncii și al securității la locul de muncă, al legislației muncii și combaterii discriminării și consolidarea structurilor administrative corespunzătoare.- Consolidarea inspectoratului de muncă din punctul de vedere al personalului și al echipamentelor și asigurarea aplicării de către acesta a unor sancțiuni eficiente și descurajante.- Elaborarea și aplicarea unei strategii generale în domeniul ocupării forței de muncă, implicând toate părțile interesate în vederea participării ulterioare la strategia europeană pentru ocuparea forței de muncă și dezvoltarea corespunzătoare a capacității de analiză, aplicare și evaluare.Politica în domeniul întreprinderilor și politica industrială- Definirea și aplicarea unei strategii industriale favorabile creșterii și inovației.- Dezvoltarea în continuare a mecanismelor de sprijinire a IMM-urilor și îmbunătățirea accesului IMM-urilor la serviciile financiare.Politica regională și coordonarea instrumentelor structurale- Asigurarea unei distribuiri clare a responsabilităților și a unei coordonări interministeriale eficiente pentru a elabora o strategie regională de dezvoltare globală și coerentă.- Stabilirea structurilor de parteneriat asigurând o cooperare strânsă între părțile interesate la nivel național și regional. Implicarea partenerilor socioeconomici și a altor parteneri.- Asigurarea faptului că autoritățile de gestionare și de plată desemnate își vor dezvolta progresiv capacitatea.- Elaborarea și aplicarea unor planuri naționale și regionale de dezvoltare.- Consolidarea procedurilor de gestionare și control financiar și înființarea unor sisteme corespunzătoare de monitorizare și evaluare.- Înființarea unei agenții naționale de dezvoltare regională.- Dezvoltarea capacității de elaborare și gestionare a proiectelor în conformitate cu fondurile structurale și de coeziune, atât la nivel central, cât și la nivelul NUTS III.Justiție, libertate și securitate- Finalizarea aplicării Strategiei de gestionare integrată a frontierelor.- Finalizarea aplicării planului de acțiune pentru reforma poliției. Continuarea modernizării echipamentului și consolidarea formării. Dezvoltarea în continuare a sistemului de gestionare a resurselor umane.- Dezvoltarea în continuare a sistemului integrat de activități polițienești pe bază de informații. Consolidarea capacităților speciale de anchetă pentru combaterea crimei organizate, inclusiv a traficului de persoane, arme și droguri.- Aplicarea unor proceduri de azil care să fie în conformitate cu standardele internaționale și europene, inclusiv a unui sistem reformat de recurs. Consolidarea capacității administrative prin adoptarea unui plan strategic pentru structuri administrative, precum și a unor orientări pentru administrarea dosarelor de azil. Consolidarea sistemului de gestionare și sprijin pentru actele de procedură. Consolidarea capacității de primire și crearea unei baze de date centrale pentru toți străinii, axate pe cereri de azil, migrație și vize.- Dezvoltarea și aplicarea unei politici în domeniul migrației, inclusiv a unei politici de returnare active care să fie în conformitate cu standardele europene și eficientă în combaterea migrației ilegale și a migrației secundare.Știință și cercetare- Demararea elaborării și a aplicării unei politici de cercetare integrate.- Consolidarea capacității de cercetare și dezvoltare tehnologică pentru a asigura participarea eficientă la programele-cadru ale Comunității.Mediu- Integrarea cerințelor în domeniul protecției mediului înconjurător în cadrul altor politici sectoriale, în special prin dezvoltarea studiilor de impact asupra mediului.- Creșterea investițiilor în infrastructura de mediu, punându-se în special accentul pe colectarea și tratarea apei reziduale, alimentarea cu apă potabilă, combaterea poluării aerului și gestionarea deșeurilor.Protecția consumatorilor și a sănătății- Continuarea alinierii la acquis-ul în domeniul siguranței.Uniune vamală- Alinierea deplină a legislației și a procedurilor în domeniul vamal cu legislația și standardele Uniunii Europene și aplicarea deplină a acestor proceduri pe întregul teritoriu.- Consolidarea în continuare a administrației vămilor și asigurarea funcționării corespunzătoare a acesteia pentru a fi în conformitate cu standardele Uniunii Europene. Finalizarea aplicării planului strategic 2004-2008.- Continuarea pregătirilor pentru asigurarea interconectivității cu sistemele informatice ale Uniunii Europene.Politica externă, de securitate și apărare- Asigurarea respectării "Principiilor directoare ale Uniunii Europene privind acordurile între un stat parte la Statutul de la Roma al Curții Penale Internaționale și Statele Unite privind condițiile de predare a unei persoane tribunalului" adoptate la 30 septembrie 2002.Control financiar- Dezvoltarea și aplicarea principiilor privind responsabilitatea managerială descentralizată și a unui audit intern independent din punct de vedere funcțional în conformitate cu standardele acceptate internațional și cu cele mai bune practici ale Uniunii Europene, în conformitate cu modelul Uniunii Europene privind controlul intern al finanțelor publice, printr-o legislație coerentă și o capacitate instituțională adecvată. Asigurarea rolului de coordonare și armonizare al Ministerului Finanțelor în realizarea acestui obiectiv.- Consolidarea în continuare a capacității operaționale, precum și a independenței financiare a Oficiului Național de Audit.- Dezvoltarea procedurilor și a capacității administrative pentru a asigura protecția eficientă a intereselor financiare ale CE.4. PROGRAMAREAsistența comunitară destinată țărilor din Balcanii de Vest în cadrul procesului de stabilizare și asociere se acordă în cadrul instrumentelor financiare existente, în special Regulamentul (CE) nr. 2666/2000 al Consiliului din 5 decembrie 2000 privind asistența acordată Albaniei, Bosniei și Herțegovinei, Croației, Republicii Federale Iugoslave și Fostei Republici Iugoslave a Macedoniei [1]. În consecință, prezenta decizie nu va avea implicații financiare. Fosta Republică Iugoslavă a Macedoniei poate avea acces la finanțarea acordată prin programele multinaționale și orizontale.5. CONDIȚIONAREAsistența comunitară acordată țărilor din Balcanii de Vest în cadrul procesului de stabilizare și asociere este condiționată de progresul înregistrat în continuare în ceea ce privește respectarea criteriilor de la Copenhaga și de îndeplinirea priorităților specifice ale prezentului parteneriat european. Nerespectarea acestor condiții ar putea determina Consiliul să ia măsurile corespunzătoare în temeiul articolului 5 din Regulamentul (CE) nr. 2666/2000. Asistența comunitară este, de asemenea, supusă condițiilor stabilite de Consiliu în concluziile sale din 29 aprilie 1997 și din 21- 22 iunie 1999, în special în ceea ce privește angajamentul beneficiarilor de a derula reforme democratice, economice și instituționale.6. MONITORIZAREPunerea în aplicare a parteneriatului european se monitorizează prin mecanismele stabilite în conformitate cu procesul de stabilizare și asociere, în special prin rapoartele anuale ale Comisiei.[1] JO L 306, 7.12.2000, p. 1. Regulament, astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).--------------------------------------------------